text: 13 Chay ancianosqa ñaupa cristianos jinallataj mayta llankʼashanku Diospa "Palabranta" astawan willakunanpaj (Hech. 6:4). Sumaj willaykunata tiyakunku chay suyuspi, jinallataj Jallpʼantinpipis mayta willakushasqanta rikuspa mayta kusikunku (Hech. 21:19, 20). Paykunaqa willayta ñaupajllamanpuni apanankupaj Bibliaj yuyaychayninta, espíritu santoj yanapayninta ima maskʼanku, nitaj munayninkuman jinallachu ruwanku (Hechos 15:28, 29 leey). Chay hermanos ajinata ruwasqankoqa qotuchakuykunapipis kikinta ruwakunanpaj yanapan (Efe. 4:11, 12).